Члан 8.

 У члану 9. после става 3. додаје се нови став 4, који гласи:

„Изузетно од става 3. овог члана, услед смањеног обима прихода остварених по основу наплате судских такси, основица из става 2. овог члана у делу који се односи на судије исплаћиваће се до 30% из прихода остварених по основу наплате судских такси које припадају правосудним органима, а преостали део из извора 01 - Општи приходи и примања буџета.”.

Досадашњи став 4. постаје став 5.

 Члан 9.

Члан 41. мења се и гласи:

 „Члан 41.

 Изузетно од одредаба члана 3. овог закона, Влада може да одлучи о покретању поступка за задуживање (укључујући емитовање и откуп државних хартија од вредности на домаћем и/или међународном тржишту) и давање гаранција Републике Србије ради очувања и јачања финансијске стабилности или спречавања наступања или отклањања последица ванредних околности које могу да угрозе живот и здравље људи или да проузрокују штету већих размера, у износу до 102.000.000.000 динара, а на предлог министарства надлежног за послове финансија.

Задуживање и давање гаранција из става 1. овог члана врши се у складу са
поступком који је уређен Законом о јавном дугу („Службени гласник РС”, бр. 61/05,107/09, 78/11, 68/15, 95/18, 91/19 и 149/20).ˮ.

 Члан 10.

У члану 42. додаје се став 2, који гласи:

„Влада може одлучити да организације за обавезно социјално осигурање део повучених трансферних средстава уплате у буџет Републике Србије, уколико се у току године оствари виши ниво прихода и примања којима се финансирају права из обавезног социјалног осигурања, услед неједнакости динамике прилива прихода и примања и одлива расхода и издатака за наведене намене.ˮ.

 Члан 11.

Овај закон ступа на снагу наредног дана од дана објављивања у „Службеном гласнику Републике Србије”.